འོན་ཀྱང་བྱེད་ལས་དེ་དག་སྤྱི་ཚོགས་དྲ་རྒྱ་ཁོ་ན་བརྒྱུད་ནས་མ་གཏོགས་བྱེད་མ་ཐུབ་པ་དེ་འདྲ་མིན་པར།སྤྱི་ཚོགས་དྲ་རྒྱའི་ནང་ཐོ་འགོད་མ་བྱས་ཀྱང་དྲ་རྒྱ་བརྒྱུད་བྱེད་ཐུབ།སྤྱིར་དྲ་རྒྱའི་བརྒྱུད་ལམ་དེ་དག་སྤྱི་ཚོགས་ཀྱི་འབྲེལ་ལམ་གོང་མཐོར་གཏོང་རྒྱུར་ཧ་ཅང་ཕན་ཐོགས་ཡོད།འོན་ཀྱང་བེད་སྤྱོད་བྱེད་སྐབས་རང་གི་གནས་ཚུལ་མི་གཞན་གྱིས་བེད་སྤྱོད་ལོག་པ་བྱ་རྒྱུའི་གོ་སྐབས་ཤིག་ཀྱང་ཡོད།སྤྱི་ཚོགས་དྲ་རྒྱ་དེ་གསོལ་སྟོན་གྱི་འདུ་འཛོམས་ཧ་ཅང་ཆེན་པོ་ཞིག་ལ་དཔེ་བཞགའདུ་འཛོམས་དེར་ཁྱེད་ཀྱིས་ངོ་ཤེས་པ་དང་མ་ཤེས་པའི་མི་སྣ་ཚོགས་ཤིག་འཛོམས་ཡོད།དེའི་ཁྲོད་ཁྱེད་རང་ཕར་འགྲོ་ཚུར་འོང་བྱེད་བཞིན་པའི་སྐབས་དེར།ཁྱེད་ཀྱིས་ཤེས་ཚོར་གང་ཡང་མེད་པར་ཁྱེད་ཀྱི་རྒྱབ་ཏུ་འབྱར་ཡིག་གཅིག་འབྱར་ཡོད།འབྱར་ཡིག་དེའི་ནང་ཁྱེད་རང་སྒེར་གྱི་གནས་ཚུལ་དང།ཐ་ན་སྐབས་དེར་ཁྱེད་ཀྱི་བསམ་བློའི་ནང་རྣམ་རྟོག་ཇི་འདྲ་ཞིག་འཆར་བཞིན་ཡོད་པའི་གནས་ཚུལ་རྣམས་འཁོད་པར་བརྟེན།མི་ཚང་མས་ཁྱེད་ཀྱི་རྒྱབ་ཏུ་འབྱར་བའི་འབྱར་ཡིག་བཀླག་པ་ཡིན་ན།ཁྱེད་ཀྱིས་དེར་མོས་མཐུན་བྱེད་ཐུབ་བམ།